פולנצו

**פולנצו** (באיטלקית: **Pollenzo**) הוא כפר באיטליה, סמוך לברה (איטליה), בנפת קונאו שבמחוז פיימונטה. במקום התגררו 776 תושבים, נכון ל-31 בדצמבר 2021.

## מקור השם
מקור השם אינו וודאי. יש אפשרות, כי מקור השם נובע מהמילה מילה פולן (Pollen באנגלית, Polline באיטלקית) שפירושם אבקה של פרחים וצמחים.

## גאוגרפיה ואקלים
### גאוגרפיה
פולנצו נמצאת בצפון איטליה, במחוז פיימונטה שבירתה טורינו, בנפת קונאו. גובהה הממוצע מעל פני הים הוא 216 מטרים. המרחק מפולנצו לטורינו הו כ-45.7 ק"מ, המרחק עד לעיר הנפה קונאו מסתכם בכ-56 ק"מ. מקומות היישוב המשמעותיים הקרובים הם סנטה ויטוריו ד'אלבה, ברה (איטליה) ואלבה (פיימונטה). הים הליגורי מצוי מדרום למקום, במרחק של כ-70 ק"מ בקו אווירי. נהר הטנרו זורם ליד פולנצו.

### אקלים
החורפים בפולנצו קרים ומעוננים חלקית. עונות הקיץ חמות, והשמיים בהירים לרוב. החודשים החמים ביותר בשעות היום הם יולי ואוגוסט, עם ממוצע של 28 מעלות צלזיוס. הלילות הכי חמים בחודש יולי, והממוצע בחודש זה עומד על 19 מעלות. הגשם הרב ביותר יורד בנובמבר, 72.5 מ"מ, והחודש היבש בשנה הוא יולי, 26.5 מ"מ. ממוצע הגשם הרב שנתי הוא 566.6 מ"מ. ממוצע ימי השלג בשנה מסתכם ב-0.2, ויש ימים מעורבים בודדים בלבד של שלג וגשם גם יחד.

## היסטוריה
בתקופת רומא העתיקה שכנה במקום העיר הרומית פולנטייה, שלפי פליניוס הזקן הוקמה במאה השנייה לפנה"ס. בשנת 402 נערך ליד העיר קרב פולנצו, קרב חשוב שבו התנגשו הויזיגותים בפיקוד אלאריק עם כוחות הגנרל הרומי סטיליקו. בקרב הכריע סטיליקו את כוחות אלאריק וכפה עליו לסגת בחזרה לאיליריה. במאה ה-12 ובמאה ה-13 היה המקום בשליטת משפחת ויסקונטי. במאה ה-14 המרקיזים של משפחת רומנאנו (Romagnano) הפכו את המבצר שהיה קיים, לטירת מגוריהם. המלך קרלו אלברטו הרס חלק מהעיירה במחצית הראשונה של המאה ה-19 ובנה מחדש במתכונת ימי ביניימית. ב-1861 המקום אוחד עם כל יתר חלקי איטליה, תחת מלכותו של ויטוריו אמנואלה השני. עד שנות ה-90 של המאה ה-20 הטירה הייתה למעשה במצב של חורבות. המתחם שופץ הודות לארגון המזון האיטי (Slow Food), וב-2004 הקים בו גם את האוניברסיטה למדעי הגסטרונומיה.

## אתרים ונושאי עניין

נקודות העניין העיקריות בפולנצו מצויות בתחומי הטירה המלכותית.

**האוניברסיטה למדעי הגסטרונומיה**- (Università degli Studi di Scienze Gastronomiche). באוניברסיטה שנוסדה ב-2004, למדו ב-2024 יותר מ-4,000 סטודנטים. היא מקדמת מחקר על סוגי מזון, הגנה על צומח ושימור סוגי צמחים, ופועל בשיתוף פעולה עם ארגון המזון האיטי.

**בנק היין**- בנק היין שומר במרתפיו כמאה אלף בקבוקי יין מ-300 יקבים, כחלק מיישום מדיניות של שימור סוגי יינות. הסיור בבנק היין חינמי. מתקיימות גם טעימות יין בתשלום. מידיי יום מוגשים לטעימה ברוטציה 32 סוגי יין, מבין 250 יקבים המשתתפים ברוטציה.

**כנסיית ס. ויטוריו**- (Chiesa di San Vittore). בניית הכנסייה בסגנון ניאו גותי החלה ב-1842 בפקודת המלך קרלו אלברטו. כמו שאר המתחם, היא בצבעי חום-אדמדם, ומעוטרת בצריחים מחודדים ובפסלים רבים.

## תחבורה
לקרבת פולנצו מגיעים הכבישים האזוריים SP7, SP153 ו-SS231. אין תחבורת רכבת ישירה למקום.

**אוטובוס**: אוטובוס מספר 27 יוצא מאסטי כל שלוש שעות. זמן הנסיעה מסתכם בכ-40 דקות.

**תעופה**: נמל התעופה טורינו-קזלה נמצא במרחק של כ-88 ק"מ מפולנצו.

## גלריה

קובץ:ROYAL CASTLE POLLENZO PIEDMONT.הטירה המלכותית פולנצו פיימונטה. צפון איטליה.jpg|הטירה המלכותית.
קובץ:S.VITORIO CHURCH POLLENZO PIEDMONT ITALY.כנססית ס.ויטוריו בפולנצו פיימונטה איטליה.jpg|כנסיית ס. ויטוריו.
קובץ:ROYAL Castello Pollenzo.הטירה המלכותית פולנצו פיימונטה איטליה.jpg|מגדל בטירה, המשמשת את האוניברסיטה למדעי הגסטרונומיה.
קובץ:WINE CASES IN WINE BANK POLLENZO ITALY.ארגזי יין בבנק היין פולנצו איטליה.jpg|ארגזי יין בבנק היין בפולנצו.
קובץ:Real Castello di Pollenzo presso Brà.jpg|באומנות: רישום על עץ, הטירה המלכותית.
קובץ:Pollenzo Chiesa di San Vittore Interno Navate Sud-Ovest 2.jpg|מראה פנימי, כנסיית ס. ויטוריו.


## ראו גם
* ייצור יין
* אלבה (פיימונטה)
* ברה (איטליה)

## קישורים חיצוניים

* 
* 

## הערות שוליים

קטגוריה:פיימונטה
קטגוריה:איטליה: יישובים